रंगों का चुनाव तो अपनी पसंद के अनुसार ही करना चाहिए, लेकिन हर रंग की अपनी भी कुछ खासीयत होती है, उस का सहारा ले कर भी रंगों का चुनाव हो सकता है. हर रंग के जरीए अलग तरह की ऊर्जा का संचार होता है. लाल रंग को सब से ज्यादा वाइब्रैंट माना जाता है. इस के ज्यादा होने से गुस्सा और तनाव बढ़ता है. ऐसे में इस रंग का प्रयोग बहुत ही सावधानी से होना चाहिए. पीला रंग खुशी और एकाग्रता बढ़ाता है. इसी वजह से पीले रंग के शेड्स का प्रयोग सब से ज्यादा होता है. नीला रंग रचनात्मकता बढ़ाता है. इस से रिलैक्सेशन की भावना मन में बैठती है. काला रंग शक्ति को प्रदर्शित करता है. सफेद रंग मासूमियत और सफाई का प्रतीक होता है. हरा रंग नेचर का प्रतीक होता है. यह आंखों को अच्छा लगता है.